Baby
Jeg var bare en gutt
Alle ville meg lære
Hva jeg skulle gjøre, hvem jeg skulle være
De forsto aldri hvilken mann jeg er
Jeg tenker selv
- Jeg har store planer, unna vei - Unna vei
Jeg er en mann som løper fritt Jeg vil til topps
Jeg sakker aldri ned Sier aldri stopp
På veien vil du se Mange menn gi opp
Baby, se dem gi opp
Baby
På tur til topps, unna vei
Unna vei
NEDTUR
Her kjemper alle for seg selv.
Og nå gir Hulkster The Honky Tonk Man det glatte lag!
Se på ham!
Proffwrestling.
Det var alltid populært, men nå har det gått
fra annenrangs arenaer til å tiltrekke en ny generasjon fans.
1984 og 1985 var viktige for wrestling.
Ting endret seg fort.
WrestleMania I var en suksess.
Vince lå foran alle i forståelsen av markedsføring,
og han hadde et mer moderne produkt og større stjerner.
Den uglesette fritidssysselen er nå så in at NBC snart får et kveldsprogram
som kombinerer rock, komedie og wrestling.
Saturday Night's Main Event gikk på kveldstid på NBC
da Saturday Night Live tok pause, og det var viktig for synet på bransjen.
Det var veldig stort å være på riksdekkende TV.
Min kjærlighet, mitt liv, wrestling, var på TV.
Se på det!
Jøye meg!
Herregud. Det var sprøtt.
Ja visst!
Hogan løfter ham opp!
Når du ser på avgjørende øyeblikk i bransjen vår...
...var Saturday Night's Main Event et stort kupp.
WrestleMania var en braksuksess,
og de begynte å ha flere TV-show og liveshow.
Nå var de rundt om i landet hver kveld.
Men alt hvilte på wrestlerne,
som måtte jobbe dobbelt så hardt for at bedriften skulle vokse.
Vi wrestlet syv dager i uka. Vet ikke om folk visste det.
Vi hadde ingen pauser.
Syv dager i uka, 52 uker i året,
så det var tøft.
- Nei, han skal ikke... - Over tauet!
Skulle ønske jeg fikk noen flere fridager i året.
De kunne håndtert timeplanen bedre,
særlig sent på 80-tallet, da var det helt katastrofe.
Timeplanen nå er ikke så ille.
Og de har garanterte kontrakter, de presses ikke til å opptre med skader.
På 80-tallet, om du var skadet og ikke wrestlet, fikk du ikke betalt.
Derfor wrestlet vi med skader hele tiden,
og skadene ble bare verre, og vi tok smertestillende.
Det var brutalt.
Men da handlet det om å få inn mest mulig penger,
og det var sånn det skjedde.
Wrestlere som gruppe ble ofte utnyttet. Disse wrestlerne hadde ingen fagforening.
De hadde ikke helseordninger.
Det var et behov for fagforeninger i wrestling.
Det var det Jesse Ventura prøvde på.
Ta imot Jesse "The Body" Ventura.
Rett før WrestleMania 2,
prøvde Jesse å starte en fagforening og undergrave Vince.
Jeg er her for å sikre at Vince McMahon sier det som det er...
Jeg var alltid lojal mot Vince,
så jeg gikk til Vince og sa: "Jesse lager problemer.
Han vil starte en fagforening,
og en masse wrestlere vil forlate Madison Square Garden.
Ville bare si hva som skjer."
Hulk Hogan lurte Jesse og tystet på gutta som ville starte en fagforening.
Hogan avslørte ham.
Hogan sladret på ham.
Hele greia var en bløff,
noe han tok ut av løse lufta,
sikkert sånn: "Vi bør samles."
Og ærlig talt, ingen i garderoben ville støttet Jesse.
Vince valgte å snakke med wrestlerne en og en.
Han sa: "Jeg vet om møtet.
De som går på det, er fri for jobb neste morgen."
Så ingen kom.
Det ble nesten en kjensgjerning at de aldri ville delta.
De ville aldri stå sammen.
Wrestlerne sa det til meg.
"Sier vi 'boikott WrestleMania',
så dukker halvparten opp likevel."
Det ble ingen fagforening.
Det er nok mindre sannsynlig nå enn rett før WrestleMania 2.
WrestleMania 2.
Hva verden har blitt til.
WrestleMania I var en braksuksess, så hvordan overgår man det?
Jeg har det.
Vi har ett event i New York,
ett i Chicago og ett i LA.
Tre show på én dag?
Ok. Ganske imponerende.
WrestleMania 2 og de tre byene var en katastrofe.
Å prøve å sende fra tre ulike byer?
Det føltes som vi mistet kontrollen. Vince kunne ikke være tre steder.
Hva for noe? Vi har tekniske problemer.
Etterpå sa Vince: "Det der gjør vi aldri igjen!" Skjønner?
WrestleMania 2 var en suksess fordi det genererte penger
og ikke var en fullstendig katastrofe.
Men selv om det var en kommersiell suksess,
var det ikke det samme skuet som WrestleMania I.
Så da ble WrestleMania III...
"Hva skal jeg gjøre?"
Jeg visste om et veldig stort stadion i Pontiac i Michigan.
Det har plass til rundt 93 000 mennesker.
Det var som: "Hva, kan du gjøre det?"
Jeg tenkte: "Ja, med riktig attraksjon." Det var Andre the Giant.
Andre the Giant, mine damer og herrer, er den eneste ubeseirede superstjernen
innen proffwrestling.
Hogan mot Andre.
Nok en skalle, og Hogan sliter.
Selv om de hadde møttes mange ganger før,
for å selge billetter, sa vi at de aldri hadde møttes.
Men jeg måtte overtale Andre til å returnere til bransjen.
På den tiden hadde Andre dårlig helse.
Han trengte komplekse ryggoperasjoner.
Andre spilte inn film i Storbritannia...
Ble du brent av syre?
...og skulle ta pengene og gå.
"Jeg har gjort det jeg kan i bransjen. Jeg har vondt. Jeg kan ikke røre meg."
Så jeg dro dit midt i filmen og sa: "Andre, dette vil jeg gjøre.
Jeg vil at du skal få operasjonen du nekter på,
og jeg vil at du skal komme tilbake og trekke tidenes største publikum."
"Hvor mange seter, sjef?" "Nittitre tusen."
Han lo.
Jeg sa: "Nei, jeg mener det.
Du møter Hogan, og vi kan ha deg som skurk."
Han hadde aldri vært den slemme.
Han var alltid den snille.
Så han tenkte på det og sa: "Ok, jeg tar operasjonen."
Jeg er her av én grunn.
Å utfordre deg til en verdensmesterskapskamp
i WrestleMania.
Skal du eller skal du ikke kjempe mot ham i WrestleMania III?
Ja eller nei?
Ja!
Det var et enormt PR-apparat.
De snakker om det verden over.
Tungvektsmester Hulk Hogan skal forsvare beltet
mot utfordreren Andre the Giant.
Åten er så stor at WrestleMania III vil trekke tidenes største publikum
til et innendørs arrangement innen sport eller underholdning
i verdenshistorien.
Vi solgte 93 000 billetter.
Vi venter fans fra Frankrike, Tyskland, Afrika, Sør-Amerika,
Orienten, ja, hele verden.
Mine damer og herrer, velkommen til fantastiske Silverdome.
Og velkommen til WrestleMania III!
Og nå, dronningen av soul,
Ms. Aretha Franklin!
Se på dette, Jesse, helt utrolig.
Historie vil skrives i ettermiddag i Pontiac Silverdome.
Little Beaver traff Bundy rett i fletta.
Rowdy Roddy med kvelertak.
Bakfra med en stokk!
- Her er bomben! - Han traff!
Han knuste gitaren!
Og Alice Cooper er inne.
Han holder pytonslanger!
Flagget er festet på enden av denne planken.
Det var mange store attraksjoner i tillegg til hovedattraksjonen,
men det var Hogan og Andre folk kom for.
Før eller senere må du leve og dø, og du må innse sannheten.
Og for deg, Andre the Giant, er tiden inne for sannheten.
Hulk Hogan har aldri møtt en mann som er større og sterkere enn ham,
og med så mye viljestyrke som Andre the Giant.
Andre fortalte aldri Hogan om han ville la ham vinne kampen.
Og Hulk kom stadig til meg: "Har du snakket med Andre?"
Jeg sa: "Ja." "Vel, hva sa han?"
"At det ikke blir noen problemer."
Du kunne ikke tvinge ham til noe. Han er en kjempe.
Jeg satt i garderoben med Andre.
Jeg sa: "Hei, sjef, vet du hva vi gjør der ute?" "Slapp av."
Så fikk jeg tak i Vince og sa: "Hva vil skje?
Hva skal jeg gjøre der ute? Skal jeg vinne eller tape?"
Han sa: "Andre gjør det rette. Slapp av." Hva betyr det?
Dette er kveldens hovedattraksjon.
Han veier 235 kilo...
Andre the Giant!
Og nå, hans motstander, Hulk Hogan!
Da jeg kom inn i Silverdome, kunne jeg ikke tro hvor fullt det var.
Jeg sa: "Dette blir enten det letteste jeg har gjort,
eller så blir det katastrofe. Det er ingen mellomting."
Dette er tidenes største kamp innen proffwrestling.
Den uimotståelige kraften møter det urørlige objektet.
Se på størrelsen på kjempen!
Opp!
Vi hadde en kjempe, og vi hadde en person med så mye karisma,
nesten en superhelt.
Og de to sammen, det var fantastisk.
Under kampen innså jeg for første gang hvor ødelagt ryggen hans var.
Jeg sa til ham: "Sjef, hold deg nær tauene",
for jeg visste at han ikke kom seg opp selv.
Men vi kom oss gjennom kampen, og plutselig sa ha: "Kast!"
Jeg sa: "Hva?" Og da jeg sa det, kom han mot meg.
Etter at jeg kastet ham, ga jeg ham beinet.
Visste ikke om han ville ta seg ut.
Jeg ante ikke om jeg ville vinne eller tape.
Hvor lenge?
Til Andre ikke tok seg ut.
Det er over!
Utrolig! Jeg trodde aldri det ville la seg gjøre, Gorilla Monsoon.
Det øyeblikket var veldig spesielt.
World Wrestling Entertainments tungvektsmester, Hulk Hogan!
Hør på følelsene!
Det er nok den største attraksjonen vi har hatt.
Det er noe jeg er veldig stolt av i dag.
WrestleMania III er en viktig del av mytologien om WWE og Vince McMahon,
samt wrestlingens historie,
at Andre the Giant ga stafettpinnen til Hogan.
I virkeligheten var Hogan en større stjerne enn Andre.
Hulk Hogan gir energi til vårt fulle hus!
"Andre hadde aldri tapt."
Det er første gang på 15 år at Andre the Giant har blitt beseiret.
Andre tapte.
- Andre er ute! - Han er ute! Jeg kan ikke tro det!
"Andre hadde aldri blitt kastet." Det hadde skjedd minst 25 ganger.
Se på det!
De har sagt 93 000 i så mange år at de sikkert tror det.
Nittitre tusen folk.
Nittitre tusen ett hundre og syttitre.
Vi tok rekorden med 93 000 i den bygningen.
Ja, det var faktisk 78 000 der inne.
HVOR MANGE VAR PÅ WRESTLEMANIA III?
Vet ikke hvorfor dette er en stor kontrovers
i proffwrestlingens historie.
Sannheten er nok et sted i midten,
og jeg vet ikke om det betyr noe.
Ingenting en wrestler
eller en som er involvert i wrestling, sier, bør tas for god fisk.
Men uansett antall publikummere,
ble WrestleMania III en braksuksess.
Historie skrives her i Silverdome i Pontiac i Michigan,
og den fyren der har skrevet verdenshistorie.
En seier for Hogan på den tiden ville gjøre ham større
som entertainer og idrettsutøver og representant for merkevaren vår,
og merkevaren vår styrkes også sånn.
WrestleMania III endret bransjen, og jeg ble en superstjerne.
Han er den mest berømte og vellykkede wrestleren i verdenshistorien.
Bare navnet hans gir millioner av dollar i inntekt,
og når han kjemper innendørs,
har han tiltrukket flere folk enn Rolling Stones og paven.
Da Hulkamania var intenst,
må han ha vært klodens mest populære.
Hadde du Hogan på lista, solgte du alle billettene. Sånn var det.
Han var et bilde på nasjonal berømmelse.
Du trengte ikke engang å være en som så på wrestling noe særlig.
Hulk Hogan hadde fått sitt gjennombrudd.
På den tiden var Hulk Hogan det eneste folk snakket om,
så jeg husker at jeg følte at det var urettferdig som barn,
for faren min fikk aldri æren han fortjente for å ha skapt alt dette.
Hvert ord Hogan sa, var Vinces ord.
Du bør ha dem i hyllene.
Sørg for at du har mange av dem i hyllene.
Hogan og Vince var som én person. Vince fikk idéen, Hogan gjennomførte den.
Alt sammen var Vince.
Når han sa ting, sa jeg: "Jeg vet ikke", men jeg gjorde det likevel,
for alt han tok i, ble til gull.
Med superstjerner fra wrestling, er det som å ha en kamp hjemme.
Denne enorme bølgen av tilhengere som vi nå hadde, USAs middelklasse,
vi sa: "La oss selge dette."
Begynn å komme i form med et Hulkamania treningssett.
1-900-454-HULK.
Ja!
En av de mest utrolige suksesshistoriene er skrevet av WWE,
med produkter for over 200 millioner solgt bare i fjor.
Jeg er Vince McMahon...
Mannen bak magien er mannen med mikrofonen, Vince McMahon jr.
Vince stoppet aldri. Han klagde aldri på alle arbeidstimene.
Han er arbeidsnarkoman.
Mens Hogan var ute og deltok i show og tjente pengene,
klargjorde Vince andre ting.
På den tiden, grunnet suksessen vi hadde, ville Hogan være en del av Hollywood.
Jeg tenkte: "Bare drep deg. Nå mister jeg Hogan til Hollywood."
Og jeg sa: "Terry, skal du lage film, lager jeg en med deg."
Jeg ante ingenting om filmskaping.
Så Terry og jeg sa: "Ok, vi går og skriver en film."
Det var Vince og meg i et par dager på et hotellrom,
der vi skrev hele manuskriptet.
Vi ante ikke hva vi gjorde. Vi hadde det gøy.
Filmen! Hulkster som du aldri har sett ham!
No Holds Barred!
Ikke verdens verste film...
...men den var ikke veldig bra.
Hva er den lukten?
Bæsj.
Den var veldig kunstig.
Bæsj?
Jeg tenkte: "Jeg lager en flott film, og alle vil se den."
Det ble ikke helt sånn.
Det stoppet ikke Hogan fra å gå over til Hollywood,
men det forsinket det litt.
Når merket du at hulkamania var i ferd med å dø ut?
Jeg tenker tilbake på WrestleMania VI.
Hulkster satser tittelen mot Ultimate Warrior...
På den tiden var nok Hogans stjerne i ferd med å blekne litt.
Vil du leve evig?
Du kan ikke være på topp hver dag, hvert år.
Det var nok på tide for Hogan å sitte på benken litt.
Hulk ble eldre, og man trengte noe nytt.
Ultimate Warrior!
Og Warrior hadde en tilhengerskare.
Hør på jubelen, Jess, for Ultimate Warrior!
Ultimate Warrior var bedre bygd enn meg, og fargene hans var tydeligere enn mine.
Det eneste problemet hans var at han ikke elsket bransjen.
Bak det skinnende ytret, var det ingen futt.
Men jeg gjorde det Andre gjorde for meg. Jeg ga ham stafettpinnen.
Han er immun mot de trekkene!
Utrolig! Hogan har aldri opplevd det!
Se opp! Stupet vinner!
To! Og ute! Han tok ham!
Warrior tok tittelen og var veldig populær blant publikum.
Like populær som Hulk? Nei.
Etter hvert var ikke Warrior alt vi hadde håpet på,
og han var ikke populær i garderoben,
så da tenkte vi umiddelbart: "Herregud, vi må tilbake til Hulk."
Vi hadde en historie der Sergeant Slaughter,
en stor favoritt blant publikum...
Sergeant Slaughter
...en instruktør i marineinfanteriet og en flott amerikaner,
så han, som spilte den snille, skulle, for forretningenes skyld,
bli en skurk.
Og som med alle gode bedrifter, tenker man:
"Hva kan jeg ta fra popkulturen? Hva skjer,
og hvordan kan vi vise det på en ny måte?"
Det var mange spenninger mellom Irak og USA.
Anspent mellom militære og sivile i Midtøsten.
Ok, bra. Det kan vi bruke.
Rett!
Min gjest denne uken, damer og herrer,
er tidligere militær for USA, Sergeant Slaughter.
Ja, Sergeant "AV". Avskjed i vanære.
Sergeant Slaughter ble trukket inn i den irakiske kulturen, kan man si,
og nå ville han representere Irak.
Jeg skal ta flagget
til det modige landet Irak
og holde det høyt i været!
Så vi hadde en stor historie med Hogan mot Sergeant Slaughter,
USA mot Irak, og det funket.
Det funket veldig bra.
Og plutselig, i den virkelige verden...
...invaderte Irak Kuwait. Vi fikk Desert Storm.
Mens jeg snakker,
er luftangrep i gang mot militære mål i Irak.
At Sarge sympatiserte med Irak,
det var for ferskt, for nytt og for aktuelt.
Det ble: "Vent litt, jeg har en slektning der,
en niese eller noe sånt, som tjener landet vårt."
UDØDELIGE HULK HOGAN
Publikum ville ikke se det.
Vi kom til et punkt der
Sergeant Slaughter mottok dødstrusler hjemme,
de ville drepe hans kone og barn,
så det fungerte veldig bra som en wrestlinghistorie.
Jeg tenkte: "Dette var et risikabelt trekk."
Amerikanere kunne dø her,
så vi må endre noe, dempe historien litt,
men likevel ha kampen.
Igjen, det største betal-TV-publikummet i betal-TVs historie.
Nei! Kutt ut nå!
Det er ikke over enda!
Hulkster river det i stykker!
Du får ikke gjøre det mot Amerikas forente stater. Det er over!
Han tok ham!
Til slutt vant den store amerikaneren.
Han gjorde det for World Wrestling Entertainment
og for Amerikas forente stater!
Wrestlingen i første halvdel av 80-tallet likte jeg godt.
Jeg fant den underholdende.
Men så ble den styggere underveis,
og på et tidspunkt sluttet den å være noe
som jeg ville assosieres med.
COSTAS TREKKER SEG FRA WRESTLEMANIA
Man lærer av alt,
og siden du ikke kan styre hva som skjer i verden,
må du være forsiktig med å assosiere deg med noe
i den virkelige verden.
Alt kan skje, så ikke gjør det.
Så vi gikk tilbake til Hulk, men det var ikke noe: "Hurra, Hulk er tilbake".
Folk var lei av Hulk,
i alle fall i rollen som erke-amerikaneren, som helten.
De var lei av ham.
Og i tillegg
begynte rykter å gå om rettssaken med dr. Zahorian
og rykter om masse annet.
I Harrisburg i Pennsylvania neste mandag
må en lege for retten, tiltalt for å ha foreskrevet anabole steroider
til flere proffwrestlere.
Dr. George Zahorian er tiltalt av en føderal storjury
for 15 tilfeller av distribusjon av muskelbyggende steroider.
Til høyre for meg, dr. George Zahorian. Takk for at du er med...
Dr. George Zahorian ble utpekt av Pennsylvanias idrettsforbund
som lege for WWE.
Vi bestemte ikke hvem som ble utpekt.
Hans rolle var å sørge for at lovene til delstatens idrettsforbund ble fulgt.
Han var i garderobene våre,
og han begynte å selge steroider til utøverne.
Den gangen var steroider en del av kulturen,
for alle stjernene hadde perfekte kropper da,
så det var normen.
Som folk drar til Starbucks før jobb,
tok folk steroider fordi de var wrestlere, skuespillere
eller baseballspillere, hockeyspillere eller fotballspillere.
Det var en æra der steroidbruk i sport gikk amok.
Om du bare så på wrestlerne,
gikk de fra å være store karer som folk ville tro
kom rett fra bestefarens gård i Iowa,
der de hadde bygd muskler ved å løfte høyballer,
til menn som lignet kyborger.
WWE stinket steroider. Det var åpenbart.
Ikke si at ikke han er i form.
Dr. George Zahorian kom, og han hadde steroider og smertestillende
og sovepiller og andre ting
som han skrev ut og solgte til utøveren.
Han sjekket deg før kampen. Blodtrykk, puls og alt det der.
Og det var sånn: "Jeg trenger andre ting", og man forhandlet om steroider og piller.
Det var ikke ulovlig å kjøpe steroider fra en lege.
Jeg kjøpte noen til ham.
Men det var ulovlig å foreskrive dem bare for å selge dem.
Steroider var lovlige i starten.
Det var da de ble ulovlige at det ble et problem.
Etter Reagans krig mot narkotika...
Bare si nei.
...endret lovene seg,
og på et tidspunkt
ble steroider kategorisert som A-preparater.
Tanken var at legene skrev dem ut
til andre formål enn de var ment for.
Så George Zahorian ble arrestert av de føderale myndighetene.
Myndighetene var strenge og sendte ham i fengsel.
Det som skjedde i dag, er vanskelig å tro.
Alt mediesirkuset rundt steroidsaken
kom på et veldig dårlig tidspunkt for Vince.
Vi hadde akkurat startet WBF, World Bodybuilding Federation.
Her kommer World Bodybuilding Federation.
Jeg har alltid likt bodybuilding og kropp,
så jeg tenkte jeg kunne få bodybuilderne
til å utføre ulike numre
og øke underholdningsverdien.
Det var en dårlig tid å gjøre det på,
for bodybuildere gjør ikke annet enn å ta steroider.
Så det var helt tydelig. Dette kom ikke til å fungere.
Jeg tenkte: "Vi dropper dette."
På den tiden fikk vi mye pes,
og jeg følte at jeg fikk det fra alle kanter.
De fleste av oss tenker på wrestling som harmløs underholdning
og Hulk Hogan som ringens konge.
Men var det en lyssky side ved hans suksess?
Dr. Zahorian vitnet på at han hadde behandlet Hulk Hogan
for alvorlig steroidmisbruk.
Etter Zahorian-saken ble Vince presset av media
til å teste for steroider.
Når du ser dette symbolet...
WWE WORLD WRESTLING ENTERTAINMENT
...vet du at du har fått dopfri sportsunderholdning
som du og hele familien din kan være stolt av.
Jeg holdt en pressekonferanse og sa: "Hør her, jeg tok steroider. Ikke nå mer.
Vi skal få på plass rutiner og prosedyrer
for å sørge for at det gjelder utøverne også."
World Wrestling Entertainment skal sette standarden
for dopfri sport og underholdning.
Samme dag var Hulk Hogan gjest på The Arsenio Hall Show.
Navnet ditt ble nevnt nylig da en lege havnet i trøbbel.
- Hørt om det? - Ja, jeg har hørt om det.
Jeg snakket med Vince om å være med på Arsenio Hall.
Han sa det var en dårlig idé.
Jeg ba ham innrømme alt.
Det gjorde han ikke.
Jeg verken misbruker eller bruker steroider.
Jeg tenkte: "Herregud. Bare si sannheten. Det er så mye lettere."
Hulk Hogan var på The Arsenio Hall Show
og sa til alle at han bare tok steroider tre ganger.
Han løy som en hund.
Jeg injiserte ham selv.
Jeg ga Hogan sprøyter med steroider mange ganger.
Jeg ødela for meg selv.
En av mitt livs dårligste avgjørelser var å ikke lytte til Vince.
Når du gjør sånt og ikke forteller sannheten,
får alle fritt leide til å komme og ta deg,
og dessverre ble vi også fanget i den kryssilden.
WRESTLING OG STEROIDER EKSSTJERNER AVSLØRER WWE
Jeg skulle aldri dekke wrestling,
men proffwrestling var så populært på TV at det var vanskelig å unngå,
så jeg begynte sakte å ta det med i spalten min.
Det var en avisspaltist, Phil Mushnick, i New York Post.
Jeg vil være grei, men det er ikke noe fint å si om ham.
Han virket å ha en vendetta mot firmaet
og Vince i særdeleshet.
Phil Mushnick gravde etter alt han kunne finne.
Vet ikke hvorfor han har en vendetta, har det enda, mot firmaet,
mot vår form for underholdning. Mot meg. Jeg vet ikke hvorfor.
Fordi han er en drittsekk.
Vinces fordel med å drive med wrestling, var at det var wrestling.
Så de ekte journalistene sa stort sett:
"Det er wrestling. Vi bruker ikke tid på det."
Og Phil Mushnick var han som dekte det,
og han skrev sterkt imot Vince. Sterkere enn jeg ville skrevet.
KAN VINCE MCMAHON VÆRE SÅ YNKELIG
Den gangen hadde ingen sett noe negativt skrevet om proffwrestling
i vanlige medier.
Og da jeg skrev om det, ble postkassen min full,
og det sto så og si det samme i alt.
"Du vet ikke halvparten.
Du vet ikke hvor jævlig det er i ringen
og i garderobene."
Jeg ringte tilbake til noen av dem, og det var sjokkerende.
Da wrestling ble mer populært,
ble naturligvis folk interessert i historiene
om hva som foregikk i kulissene.
Å avsløre proffwrestlingens verden kan være ganske sjokkerende.
Historiene om umoral, om sex, om vold og om dopbruk...
Vi ville ha blitt sett på, i dagens samfunn,
som noen av de verste menneskene på jorda.
Vi mishandlet kvinner som faen.
Det gjorde vi alle. De var som leker for oss.
Man trenger ikke å lese mye for å forstå
at å være en kvinne i eller rundt
proffwrestlingverdenen på den tiden
ikke nødvendigvis var trygt.
Jeg har hørt grusomme ting om kvinner i wrestling.
Grusomme.
Med oss nå, mine damer og herrer, "Superfly" Jimmy Snuka.
For eksempel det med Jimmy Snuka.
Da den jenta ble drept.
I 1983 tok Jimmy Snuka,
den mest populære wrestleren i firmaet da...
Noe skjedde på et hotellrom i Allentown i Pennsylvania.
FALL DREPTE WRESTLERS VENNINNE
Kjæresten hans slo hodet og døde.
Den ansvarlige rettsmedisineren mente det var drap,
men det ble ikke tatt ut tiltale da.
"Superfly" Jimmy Snuka.
Var Vince sin makt en del av det?
Jeg tror Vince hadde en finger med i at det forsvant. Jeg vet ikke hvordan.
Og helvete, bror, er varmt.
Varmt, bror.
Helt sikkert.
På dette tidspunktet visste ikke fansen om de mørke historiene innen proffwrestling.
Phil Mushnick var en av de første som la dette frem for offentligheten.
"AVFEIES SOM USKYLDIG BARNETEATER... DET KUNNE IKKE VÆRT MER FEIL."
Phil Mushnick var nådeløs mot Vince.
En gang sa han til meg:
"Jeg har en historie. Når jeg skriver den, er de ferdige."
WWE-SKANDALE
Proffwrestling må kjempe mot nye beskyldninger om seksuell trakassering
fra toppledere i sporten.
Den voksende skandalen kan sende wrestling ned for telling.
Det var så mye som skjedde,
og én beskyldning var at noen i bedriften vår
prøvde seg på noen av ringmannskapet.
Ringgutt-skandalen begynte med en som het Mel Phillips,
som var det de kalte ringsjef.
Han hadde ringgutter med seg.
I for mange saker
var disse ringguttene mindreårige, og de ble seksuelt misbrukt.
Tidligere ringgutt Tom Cole
sier topper i WWE trakasserte og misbrukte ringgutter seksuelt,
altså tenåringen som setter opp og tar ned ringene ved kamper.
Mel Phillips var en pedofil som utnyttet unge gutter,
og om de unge guttene ikke gjorde det han ba dem om seksuelt,
fikk de ikke jobb.
Og så fikk jeg vite at andre var involvert.
Terry Garvin, en leder i Connecticut,
og Pat Patterson, en av McMahons toppsjefer.
Vi er ringside, Vince McMahon sammen med Pat Patterson...
I en veldig homofob bransje,
var Pat homofil, og det åpent.
Men Pat blomstret og havnet på topp overalt.
Jeg ble tafset flere ganger på testiklene, på rumpa...
TIDLIGERE WWE-ANSATT
...av Pat Patterson i World Wrestling Entertainment,
og Terry Garvin tilbudte meg, da jeg var 16,
kokain og annen dop for å ha sex med ham.
Da jeg nektet, fikk jeg sparken som 16-åring.
Jeg tror Vince er skyldig i å ha medvirket til ringgutt-skandalen.
I beste fall er han skyldig i forsømmelse.
Phil Mushnick prøvde å bygge hele denne saken
på hvor råttent selskapet var.
Samme hvordan.
Han brydde seg ikke om hvorvidt folk ble såret
på den ene eller andre siden.
Han ville bare skrive en frekk artikkel om WWE.
Det var en pedofiliring!
Tre av disse mennene var med på det.
Dette var ekte barn som ble misbrukt under McMahons ansvar.
Jeg tror mange lukket øynene
for noen av tingene som skjedde, men jeg tror ikke noen
kunne bevise noe. Hvordan beviser du det?
Til slutt inngikk Vince forlik med Tom Cole.
WWE-ANSATT DROPPER SAK MOT LEDERE
Mel Phillips og Terry Garvin fikk sparken og jobbet aldri mer der.
Pat Patterson sa opp,
men i den perioden, snakket jeg og Vince.
Han sa: "En av de tre var uskyldig." Jeg sa: "Hvem?" Han sa: "Pat Patterson."
Jeg sa: "Hvorfor er han borte om han er uskyldig?"
Han sa: "Du forstår ikke bransjen.
Det er heksejakt på homser, han måtte bort."
De fleste innen wrestling som var der
mente at Patterson aldri var uprofesjonell,
og etter noen måneder, var Patterson tilbake.
Hva angår beskyldningene mot Pat,
har ingen hatt noen beviser, og jeg tror dem bare ikke.
- Vær så snill, ikke meg. - Han lager amatørfilm, Patrick.
Ingenting høres sant ut. De andre?
Ingen kommentar.
Alle visste at Pat gjorde sånt.
Jeg likte ikke Pat, han tok alltid på kølla mi i garderoben.
- Han gjorde hva? - Tok på kølla mi.
Ja.
Klaget dere?
Til hvem? Han booket folk.
Han var nestsjefen på kontoret. Til hvem?
Vince.
Du vet ingenting om wrestlingbransjen, hva?
Det er ingen å gå til, gutt.
Du tar imot, eller du drar hjem. Hvem skal du klage til?
Vince.
Hvorfor? For å få sparken?
Han trengte Pat mer enn han trengte meg.
Pat var allvitende om proffwrestling,
og han var Vinces høyre hånd når det gjaldt bookinger,
så han var veldig verdifull i firmaet.
Beskyttet Vince Pat?
Jeg vil ikke si han beskyttet ham.
Jeg vil si han beskyttet firmaet.
Disse beskyldningene som har kommet, er helt absurde.
McMahon insisterer på at det er en konspirasjon for å knuse firmaet hans.
Alle rotter seg visst sammen mot oss, alle sammen samtidig.
Ingenting tyder på at anklagene har gjort skade.
Nei, wrestling, eller hva enn dette er, har overlevd skandaler før,
og det er ingen grunn til å tro at ikke denne også druknes
av alle tilhengerne som ikke bryr seg.
Reaksjonen fra seriøse medier var heller laber.
De som fråtset i det, var skandaleshowene,
sånn som Phil Donahues show.
Nå anklages du, Mr. McMahon,
for å ha styrt en organisasjon som lukket øynene
mens seksuell trakassering foregikk.
Jeg er en av veldig få som liker konfrontasjoner.
I en situasjon som med Donahue,
kan jeg gjerne konfrontere noen, særlig når de lyver.
Du gjorde en elendig jobb. Det var derfor du fikk sparken.
Donahue var en mulighet til å forsvare seg.
Jeg tror ikke det gikk som han ville.
Seksuell trakassering løper løpsk...
Hvor var du i alle de årene?
Faren ødela jobbmulighetene mine.
Jeg lå ikke med nestlederen. Så fikk jeg sparken.
Jeg vet ikke at det har skjedd.
Om det var en god eller dårlig avgjørelse
der og da...
Jeg gjorde det.
Jeg satt ved siden av Vince. Han var utilpass.
Han hvisket: "Dette blir mitt livs lengste time."
- Det er ikke sant. - Ok.
- Du lyver om dette til barn! - Du er ferdig.
- Jeg kjøper det ikke. - Greit. Vel...
Jeg tror dette var et punkt i livet hans
der alt raste sammen på én gang.
Det var litt frustrasjon i det han ikke kunne styre.
Herlighet. Det var så mange skandaler
om hvem som datet hvem og hvem som lå med hvem.
Husker du noen?
Vel, du vet...
Vet du hva? Jeg skal være veldig forsiktig her.
Jeg vet ikke hva de vil folk skal vite.
Jeg vet det var en jente som jeg tror var dommer, en jentedommer,
som hevdet at Vince hadde forgrepet seg på henne.
For første gang, en kvinnelig dommer.
Jeg husker Rita Marie,
for det var bare én kvinnelig dommer i wrestling da,
og det var henne.
Vince prøvde å selge henne som den sexy, blonde kvinnelige dommeren
som en figur i såpeoperaen hans.
Rita Marie, damer og herrer,
den første kvinnelige dommeren i World Wrestling Entertainment.
Forhåpentligvis får vi se mer av henne fremover.
Når du blir beskyldt for ditt og datt
og det er en flom av "du er slik og sånn",
var en av de tingene en påstått voldtekt som aldri skjedde.
HEVDER TVUNGEN SEX MED WWE-SJEF
Jeg ble tvunget til oralsex med Vince McMahon.
Da jeg ikke kunne oppfylle ønskene hans,
ble han veldig sint.
Han rev av meg buksa.
Dro meg oppå seg og sa igjen
at om jeg ville ha en halv million i året, måtte jeg tilfredsstille ham.
Hvis ikke, ville jeg ikke få jobb noen steder.
Jeg var redd. Håndleddet mitt var gult og blått.
Han stoppet ikke.
Når du anklages for voldtekt, er du en voldtektsmann,
men det var frivillig, og om det hadde vært en voldtekt,
var den uansett foreldet.
Så det er sånt tull folk graver opp
for å finne noe å ta deg på.
Vince saksøkte henne etter det, og også Geraldo Rivera,
men jeg tror publikum bare syntes at det var sleipt.
Folk lukket øynene.
Jeg håper bare noen lytter.
De trodde det var en kvinne som fant på noe om en rik fyr.
Rita, hva forventer du nå? Hva vil du ha?
Vil du bare på Geraldo?
De var veldig negative mot henne.
Det fikk ikke gehør hos et publikum det skulle fått gehør hos.
Dette var den største fyren på kabel-TV, ingen ville se bedre etter.
De ville ikke se. De ville ikke vite.
De fleste avisene stakk av eller ville ikke røre det,
for det var wrestling, det var uverdig, men Phil lot seg ikke avskrekke av Vince.
Han fortsatte.
VINCE UTEN KONTROLL
Og jeg tror at de negative overskriftene og oppmerksomheten
førte til tiltalen. Det førte til rettssaken.
Justisdepartementet har siktet den mektigste mannen...
innen proffwrestling i USA. Ikke en wrestler,
men mannen som styrer WWE.
Anklagen er ulovlig distribusjon av steroider.
Vet du hva som fikk myndighetene til å granske deg?
Vel, jeg tror Phil Mushnick satte alt dette i gang,
og jeg vet ikke om han kjenner folk hos de føderale myndighetene.
Men det virker som om det startet der.
Jeg var informant for FBI. Jeg innrømmer det. Vet du hvorfor?
FBI leste det jeg skrev og tok affære.
Da siktelsene kom, var det ingen siktelser om ringguttene
eller Rita Chatterton.
De gjaldt bare steroider.
Siktelsens tre punkter sier at han svindlet myndighetene
ved å ha og distribuere steroider via dr. George Zaharion.
- God morgen. - Mr. McMahon.
Ingen god morgen for McMahon, eieren av World Wrestling Entertainment.
I dag var han i retten
og sa seg ikke skyldig i anklager om å ha styrket wrestlerne med steroider.
TINGHUS
Aktoratet hevder at McMahon, som innrømmer steroidbruk,
er en narkolanger.
McMahons advokater, derimot,
sier wrestlingmogulen er offer for myndighetenes heksejakt.
Noen ganger er ikke livet rettferdig,
og, dessverre for meg, tror jeg dette er en sånn gang.
Myndighetene og Justisdepartementet kan være de største mobberne.
De har ubegrensede ressurser.
Vanlige folk har ikke råd til å kjempe mot myndighetene.
Derfor sier folk seg skyldig mot redusert straff.
De ba meg gjøre det.
Han måtte sagt seg skyldig i en anklage,
så ville han fått en bot, og alt ville vært over.
Jeg nektet. Jeg var ikke skyldig i noe. Jeg sa: "Drit og dra."
Om han blir dømt, kan McMahon få elleve års fengsel
og 500 000 dollar i bot for hvert punkt.
Før rettssaken ble Vince operert i nakken,
så han gikk inn i retten med en krage.
Jeg hadde ikke inntrykk av at det var en operasjon som måtte gjøres da.
Mange tenkte: "Han bruker den der
for å prøve å få sympati
fra juryen."
Det var ikke tilfelle.
Det er umulig å ikke tro
at det var en tanke om en slags historie bak det.
Innen proffwrestling hadde skurkene sånne krager,
for de visste at publikum ville bue fordi de var så dramatiske.
Det er ikke en fasade. Jeg er ikke frisk.
Med Vince er alt et show,
selv midt i denne alvorlige rettssaken.
Mye sto på spill her.
Det var en anspent tid.
Om han ble kjent skyldig,
ville det vært et problem for oss. De ville blitt tatt av lufta.
Det var mye uro i den tiden,
og i stedet for at folk heiet på meg hele tiden,
hørte jeg litt buing.
I stedet for "vi elsker Hulk Hogan" eller "hulkamania lenge leve",
så jeg skilt med: "Tatt sprøyta di i dag?"
Så jeg følte ikke at jeg hadde kontroll over publikum mer.
Det var da jeg sa til Vince at jeg måtte slutte. Og det var ikke lett.
HULK HOGAN PENSJONERER SEG!
Om dette er din siste kamp eller ei,
vil jeg si, på vegne av alle oss hulkamaniacs,
takk for minnene, og takk for hulkamania.
Takk.
Jeg tror ikke folk virkelig skjønner hvor mørkt det så ut.
Alle skandalene kom samtidig,
og konkurrentene hadde en flott mulighet til å foreta seg noe.
På den tiden var Ted Turner, eieren av WCW, min største konkurrent.
Jeg har vært i wrestlingbransjen fra vi begynte å sende det på TV
i 1973.
FORMIDABLE TED TURNER
Ted Turner er en av pionerene innen kabel-TV.
Han har jo grunnlagt kanaler som CNN, TBS og TNT.
Og han var en av de første
som kringkastet proffwrestling nasjonalt.
Vi var verdens nest største wrestlingorganisasjon.
God morgen, USA, og velkommen til WCW...
Vi kunne like godt ha vært nummer 202.
Så langt var det mellom WWE og WCW.
Typen program og innhold som WCW lagde
før jeg ble ansatt,
var bare en dårlig kopi
av det WWE gjorde bra.
Det var ingen visjon. Det var ingen strategi.
Det var bare tilfeldige greier
der man håpet at noe ville funke,
så lenge det lignet på det WWE drev på med.
Jeg hadde fulgt rettssakene om steroidene og kontroversene og alt de resulterte i.
Jeg var veldig klar over at Hulk hadde forlatt WWE
og ville satse på TV og film.
Tilfeldigvis var jeg på Disney-MGM Studios,
der jeg spilte inn WCW-programmet mitt,
mens Hulk Hogan var på Disney-MGM Studios
for å spille inn et program som het Thunder in Paradise.
Så kom Eric Bishoff gående til settet,
og han sa: "Vi vil gjerne at du skal vurdere å gå tilbake til wrestling.
Vi vet at du spiller inn TV-serien.
Til og med deltid..." Jeg sa: "La oss snakke."
Jeg trivdes ikke som skuespiller og å være i en vogn mesteparten av dagen.
Det var ikke meg.
Hulk var usikker, for han elsket wrestling, han savnet det,
men han hadde to små barn hjemme,
og det var viktig for ham å ikke være borte 300 dager i året,
og WCW ga Hulk muligheten til å gjøre begge deler.
Kontrakten sa at du kunne ha 30 opptredener på et år,
i motsetninger til 300.
Ted Turner kom med garantier. "Du får en million dollar i året."
"Hvor mange dager jobber du?" "Hvor mange vil du?"
"Jeg vil jobbe 100 dager." "Ok, greit."
Mens med WWE var det syv dager i uka, 52 uker i året.
Jeg tenkte: "Jeg har en fantastisk mulighet her.
Jeg skal finne selgeren i meg og få denne fyren over til WCW."
Da jeg dro, og jeg hadde møtet med Vince, var det et emosjonelt møte.
Jeg sa til Vince: "Jeg skal aldri stille mot deg."
Det var han redd for.
Han sa: "Jeg skal dra og lage filmer og sånn,
men jeg vil ut av kontrakten." "Men du skal ikke konkurrere?"
"Nei. Absolutt ikke."
Så jeg avsluttet kontrakten,
og plutselig jobbet han for andre.
WCW skal dominere kloden innen proffwrestling.
Derfor er vi her i dag, for å signere en kontrakt på en kamp
mellom to av wrestlingens største stjerner, Hulk Hogan og Ric Flair.
Vi hadde et nært personlig forhold.
Jeg gjorde ham til en enorm stjerne.
Og så bestemte han seg for å gå til konkurrenten
og ikke jobbe med meg mer.
Så følelsesmessig gjorde det vondt.
Det knuste hjertet min. Altså, pokker.
At Hulk Hogan gikk over til WCW midt i rettssaken,
det var et slag i trynet.
Det er det enda.
Det var tabu i min bok.
Vince trodde Hulk var lojal livet ut,
men Hulk fikk en bedre avtale hos Ted Turner,
han ble garantert penger der.
"Penger regjerer", som man sier.
Hulk tenkte også:
"Jeg vet ikke om Vince vil være der etter rettssaken.
Jeg vet ikke om det er et selskap å jobbe for."
Nok en dag i retten for McMahon, grunnleggeren av WWE.
Vince McMahon er siktet for å styrke sine sterke wrestlere
med anabole steroider.
Saken vil gå over flere dager,
og man venter økt interesse
når en proffwrestler ved navn Terry Bollea skal vitne.
Han er jo bedre kjent som Hulk Hogan.
Folk i wrestlingmiljøet sier at Hogan er aktoratets stjernevitne
og skal vitne mot McMahon under rettssaken i mai.
Etter at jeg forlot WWE, ba myndighetene meg være stjernevitne.
De sa at om jeg ikke sa det de ville høre,
ville etterforskningen rettes mot meg,
og jeg kunne få 17 år.
Hogan ville ikke vitne mot Vince. De tvang ham.
De hadde noe på Hogan, og de var ute etter Vince,
så Hogan var nødt.
Slike saker endte ofte med dom,
så da var det: "Herregud, Vince har oddsen mot seg."
Jeg tror mye av det der inne er bevis
på at det jeg har trodd hele tiden, er sant...
Jeg var der i to uker, og jeg så at Vince var livredd.
Vince hadde store problemer.
Jeg tror på jungelloven.
Om noe har blitt svakt, vil man angripe og drepe det.
Så på den tiden kom det fra alle kanter.
Hvordan skulle jeg kunne klare å stå på beina mot alt det?
Jungelloven. Jeg skjønner det.
Jeg ble lovet immunitet,
og jeg sa: "Ok, greit. Jeg vet hva jeg skal si."
I 1994 TRAKK VINCE MCMAHON SAKEN OM ÆREKRENKELSE
MOT RITA CHATTERTON OG GERALDO RIVERA.
I 2023, DA FORELDELSESLOVEN MIDLERTIDIG BLE OPPHEVET
FOR PÅSTÅTTE OFRE FOR SEKSUALFORBRYTELSER I NEW YORK,
BETALTE MCMAHON ET FORLIK PÅ FLERE MILLIONER TIL CHATTERTON.
MCMAHON HEVDER FORTSATT SIN USKYLD.
Tekst: Susanne Katrine Høyersten